cyanic-selkie/wikianc huggingface dataset:
अम्बिका माता मन्दिर, उदयपुर
वास्तुकला
मंदिर में प्रवेश के लिए पूर्व में एक मण्डप बना है, लेकिन इसमें अन्य दिशाओं में बने मंडप से भी प्रवेश किया जा सकता है। मुख्य मंदिर के समाने अत्यंत सुन्दर तोरण बनाया गया है। मुख्य प्रवेश द्वार के मंडप की दीवारों पर मातृका की मूर्तियां उकेरी गई हैं। प्राचीन शिल्प के जानकारों के अनुसार वहां वाराही की मूर्ति तांत्रिक विधा से बनाई गई है और वह हाथ में मीन (मछली) लिए हुए है। छह स्तम्भों पर खड़े सभा मंडप की छत सपाट और चौकोर है। इन खम्भों पर विक्रम संवत 1017 (960 ईस्वी), 1228 (1171 ईस्वी), 1277 (1220 ईस्वी), 1306 (1249 ईस्वी), 1724 (1667 ईस्वी), 1744 (1687 ईस्वी) और 1745 (1688 ई) केस्वी अभिलेख खुदे हुए हैं। विक्रम संवत 1277 एवं 1306 के अभिलेख डूंगरपुर क्षेत्र के शासकों के हैं। महाराणा मोकल के समय यह क्षेत्र डूंगरपुर के रावल गैपा के आधिपत्य में था, जिसे महाराणा कुम्भा ने विक्रम संवत 1498 में पुन: अपने आधिपत्य में लिया। स्तम्भ के ऊपरी भाग पर कमल के फूल की रचना की गई है। गर्भगृह को पत्तों और फूलों की नक्काशी से सजाया गया है। प्रवेश द्वार और गर्भगृह को विद्याधर, शिव, गणेश और मातृका की मूर्तियों से अलंकृत किया गया है। मंदिर के मण्डोवर, जंघा और अन्य भागों का अलंकरण अतिसुंदर किया गया है। सुरसुन्दरियां नृत्य करतीं, मंदिर जाती, केश विन्यास करती, दर्पण देखती आदि भंगिमाओं में अंकित हैं। कुबेर, वायु, योगी जैसे दिग्पालों की प्रतिमाओं का भी अंकन किया गया है। सभा मण्डप के बाहरी भाग पर शुम्भहंत्री दुर्गा और देवी सरस्वती की चतुर्भुज स्थानक अवस्था में अपने आयुधों के साथ प्रतिमा अंकित है। वहीं दायें भाग पर दुर्गा और बायें भाग पर महिषमर्दिनी की अष्टभुजा प्रतिमाओं का अंकन किया गया है।
सभा मण्डप के नृत्यरत गणेश
अम्बिका मंदिर के सभा मण्डप की खासियत नृत्यरत गणेश की प्रतिमा है। त्रिभंगी अवस्था में गणेश का यह अंकन अति सुंदर है। इस प्रतिमा की खासियत उसकी भंगिमा की है। कहीं-कहीं यह स्वरूप शिव ताण्डव की प्रतिमाओं से मेल खाता है। गणेश ने गले में कण्ठमाल और वैजयंती धारण कर रखी है। साथ ही माणिक की यज्ञोपवीत धारण किए हुए हैं। अधो भाग में धोती पहने हैं।
प्रवेश मण्डप
इस मंदिर का प्रवेश मण्डप मूर्ति शिल्प की सभी विशेषताओं को अपने में समेटे है। यहां के ललाट बिम्ब पर नवग्रह का अंकन अति सुंदर है। सप्त मातृका इस मण्डप की शोभा बढ़ा रही है। प्रवेश मण्डप और पूरे मंदिर में स्तम्भों की चौकियों पर महिला कीचक लगे हैं, यह सामान्य रूप से देखने को नहीं मिलते हैं। इस मण्डप का प्रमुख आकर्षण युगल और मिथुनस्थ मूर्तियां और सामाजिक जीवन के दृश्य हैं। युगल और मिथुनस्थ मूर्तियों के कारण ही इस मंदिर परिसर की तुलना खजुराहो से की जाती है।
गनोगा झील
गनोगा झील संयुक्त राज्य अमेरिका के पेन्सिलवेनिया में एक प्राकृतिक झील है। इसे रॉबिन्सन झील के नाम से भी जाना जाता है। १९वीं शताब्दी तक यह तालाब के रूप में जाना जाता था। १८५० के दशक में रिकेट्स परिवार ने इसे खरीद लिया। रिकेट्स ने १८५२ या १८५५ में झील के किनारे पर एक पत्थर का घर बनाया जो आगे चलकर शिकार लॉज और मधुशाला के रूप में विकसित हुआ।
स्वरूप
यह झील एलेघेनी पठार पर +२२६० फुट (६९० मीटर) की ऊंचाई पर स्थित है। यह लंबा संकीर्ण अंडाकार झील है। १९१७ में पेंसिल्वेनिया जल संसाधन इन्वेंटरी रिपोर्ट के अनुसार, अपने सबसे बड़े रूप में यह झील ३७२० (+११३० मीटर) से १०२५ फीट (०.७०५ मील या १.१३५ किलोमीटर) फीट (मीटर ३१२) तक विस्तृत और १३ फीट (४.० मीटर) (अधिकतम गहरा) से १० फीट (३.० मीटरतक औसतन गहरा होता है। इस झील]] का जल निकासी बेसिन १.५ वर्ग मील (३.९ का एक क्षेत्र है।) किलोमीटर है और इसकी क्षमता ३७३ एकड़ फीट (४६०.००० एम ३) (१२१,५००,००० अमेरिकी गैलन या ४५९,९००,००० लीटर है, १०१,२००,००० शाही गैलन)।
लोक वित्त
अर्थव्यवस्था में सरकार की भूमिका का अध्ययन लोक वित्त (Public finance) कहलाता है। यह अर्थशास्त्र की वह शाखा है जो सरकार के आय (revenue) तथा व्यय का आकलन करती है। अर्थात सार्वजनिक वित्त सरकार के आय व व्यय का विस्तृत अध्ययन है। इसके द्वारा राज्य द्वारा अर्जित आय तथा सार्वजनिक अधिकारियों द्वारा किए गए व्यय का लेखा जोखा प्रस्तुत किया जाता है। सरकार के आय व व्यय को सीमान्त समन्वय के द्वारा नियमित किया जाता है ताकि अधिकतम जनहित प्राप्त किया जा सके।यह वांछित प्रभाव प्राप्त करने और अवांछित प्रभावों से बचने के लिये इनमें आवश्यक घट-बढ करने का सुझाव भी देती है।आधुनिक लोकतांत्रिक समाजो में लोकवित्त अर्थात आय और व्यय से जुड़े प्रावधान लोगों के जीवन स्तर और देश की विकास प्रक्रिया पर सीधा प्रभाव डालता है।
सार्वजनिक वित्त से अभिप्राय किसी देश की सरकार के वित्तीय साधनों अर्थात् आय और व्यय से है। अन्य शब्दों में, सरकार की आय तथा व्यय सम्बन्धी समस्याओं के अध्ययन को सार्वजनिक वित्त कहते है। फिन्डले शिराज़ के अनुसार, "सार्वजनिक वित्त सरकारी अधिकारियों द्वारा एकत्रित की जाने वाली आय तथा उसके व्यय में निहित सिद्धान्तों का अध्ययन है।" डाल्टन के अनुसार,"सार्वजनिक वित्त ऐसा विषय है जो सार्वजनिक अधिकारियों के आपसी सहयोग से किए गए आय व व्यय का अध्ययन करता है।" इस प्रकार यह कहा जा सकता है कि सार्वजनिक वित्त केन्द्रीय, राज्य या स्थानीय सरकारों के वित्त सम्बन्धी विषयों का अध्ययन है।
सार्वजनिक वित्त की प्रकृति
सार्वजनिक वित्त की प्रकृति से अभिप्राय इस बात की विवेचना से है कि सार्वजनिक वित्त विज्ञान है अथवा कला है या दोनों ही है। सार्वजनिक वित्त की प्रकृति के विषय में यह भी प्रश्न उत्पन्न होता है कि यह केवल वास्तविक विज्ञान है या आदर्शात्मक विज्ञान भी।
सार्वजनिक वित्त एक वास्तविक विज्ञान है
विज्ञान किसी विषय का क्रमागत अध्ययन है जिसमें तथ्यों के कारण तथा परिणाम का अध्ययन किया जाता है। सार्वजनिक वित्त में सरकार के आय तथा व्यय सम्बन्धी विषय का क्रमागत अध्ययन किया जाता है। इसमें सरकार की आय तथा व्यय सम्बन्धी तथ्यों में पाये जाने वाले कारण तथा परिणाम के सम्बन्ध का भी अध्ययन किया जाता है। उदाहरण के लिए,सार्वजनिक वित्त के अध्ययन से ज्ञात होता है कि यदि कर ऊंची दर पर लगाये जायेंगे तो उनका उत्पादन तथा उपभोग पर बुरा प्रभाव पड़ सकता है।इस प्रकार सार्वजनिक वित्त एक वास्तविक विज्ञान है।
अब प्रश्न यह है कि सार्वजनिक वित्त वास्तविक विज्ञान के साथ-साथ आदर्शात्मक विज्ञान भी है। वास्तविक विज्ञान का सम्बन्ध ‘क्या है’ से है जबकि आदर्शात्मक विज्ञान का सम्बन्ध ‘क्या होना चाहिए’ से है। सार्वजनिक वित्त वास्तविक विज्ञान के साथ-साथ आदर्शात्मक विज्ञान भी है क्योंकि सार्वजनिक वित्त के अध्ययन से यह भी ज्ञात होता है कि कर कितनी मात्रा में लगाये जाने चाहिए। सार्वजनिक व्यय कौन सी मदों पर अधिक तथा कौन सी मदों पर कम किया जाना चाहिए। इस प्रकार सार्वजनिक वित्त एक आदर्शात्मक विज्ञान भी है।
अन्य शब्दों में इसका अर्थ यह है कि सार्वजनिक वित्त द्वारा केवल कार्यों की व्याख्या ही नहीं की गई है, बल्कि यह अच्छे है या बुरे हैं, यह मूल्यांकन भी किया जाता है। सार्वजनिक वित्त का यह कल्याणकारी पहलू ही इसको आदर्शात्मक विज्ञान बनाता है। इसलिए सार्वजनिक वित्त ‘क्या होना चाहिए’ से भी संबंधित हैं। इसलिए इसका प्रयोग राजस्व क्रियाओं के रूप में व्यापार चक्र में उतार चढ़ाव रोकने बेरोजगारी रोकने तथा छिपी बेरोजगारी कम करने आय व धन का समान वितरण सुनिश्चित करने, आर्थिक स्थिरता व वृद्धि तथा क्षेत्रीय समस्याएं घटाने में किया जाता है।
सार्वजनिक वित्त एक कला है
कला निश्चित उद्देश्यों की प्राप्ति के लिए ज्ञान का प्रयोग है। सार्वजनिक वित्त, राजस्व नीति द्वारा सरकार की आय तथा व्यय सम्बन्धी ज्ञान का प्रयोग पूर्ण रोजगार, आर्थिक समानता, आर्थिक विकास, कीमत स्थिरता आदि उद्देश्यों की प्राप्ति के लिये किया जाता है। उदाहरण के लिए, आर्थिक समानता के लक्ष्य को प्राप्त करने के लिए कर प्रगतिशील दर पर लगाये जाते है।कर लगाने की क्रिया निश्चित रुप से एक कला है और बजट बनाना भी स्वयं एक कला है। इस प्रकार सार्वजनिक वित्त का अध्ययन कई व्यावहारिक समस्याओं के अध्ययन में सहायक सिद्ध होता है। अतः सार्वजनिक वित्त एक कला भी है।
इस प्रकार यह कहा जा सकता है कि सार्वजनिक वित्त विज्ञान और कला दोनों ही है। यह एक वास्तविक विज्ञान भी है तथा आदर्शात्मक विज्ञान भी है।
सार्वजनिक वित्त का महत्व
सार्वजनिक वित्त, विकसित एवं विकासशील देशों में महत्वपूर्ण भूमिका निभाता है। सरकार अनेक गतिविधियां संपन्न करती है, इसलिए वर्तमान समय में, सार्वजनिक वित्त ने बहुत महत्व अर्जित कर लिया है।
लियाम नॉरवेल
लियाम कॉनर नॉरवेल (जन्म 27 दिसंबर 1991) एक अंग्रेजी क्रिकेटर हैं जो वर्तमान में वारविकशायर के लिए खेलते हैं। दाएं हाथ के बल्लेबाज और दाएं हाथ के मध्यम गति के गेंदबाज उन्होंने अप्रैल 2011 में डर्बीशायर के खिलाफ ग्लूस्टरशायर के लिए प्रथम श्रेणी में पदार्पण किया। नॉरवेल ने 2013 में ग्लूस्टरशायर के लिए एक नए दो साल के अनुबंध पर हस्ताक्षर किए।
मय़मनसिंह विभाग
मयमनसिंह विभाग, बांग्लादेश का एक विभाग है। मयमनसिंह विभाग में कुल चार जिले हैं:मैमनसिंह शेरपुर  जमालपुर  नेत्रोकोना।
ये विभाग ढाका विभाग से वनाई गई है।
मार्वन अटापट्टू
मार्वन अटापट्टू (Marvan Samson Atapattu) (जन्म २२ नवम्बर १९७० कलुत्रा ) एक पूर्व श्रीलंका क्रिकेट टीम के खिलाड़ी है जो श्रीलंका के कप्तान भी रह चुके है। ये कनाडा क्रिकेट टीम और सिंगापुर क्रिकेट टीम के कोच भी रह चुके है। ये अप्रैल २०१४ से सितम्बर २०१५ तक श्रीलंका क्रिकेट टीम के मुख्य कोच रह चुके है।
ठाडिया, राजस्थान
ठाडिया एक छोटा सा गाँव है जो राजस्थान के जोधपुर जिले के बालेसर तहसील तथा देचू कस्बे में स्थित है। यह गाँव पोस्ट ऑफिस से युक्त है तथा इसका पिनकोड ३४२३१४ है। गाँव में कई सरकारी तथा कई निजी विद्यालय भी है। यहां पर कई छोटे गाँव भी है। गाँव में बाबा रामदेव का मन्दिर भी है ,इनके अलावा मां सती दादी का भी मन्दिर है। बाबा रामदेव के मन्दिर को यहाँ के पनपालिया परिवार ने बनवाया है। गाँव में एक छोटा बाजार तथा उचित मूल्य की दुकान भी है। यहां पर अनेक जातियां निवास करती है जिनमें - सुथार, राजपूत,दर्जी, बिश्नोई, भील, जोगी, मेहतर, बनिया, मेघवाल आदि शामिल है। गाँव की जनसंख्या २०११ की जनगणना के अनुसार लगभग १०४९ हैं।
भौगोलिक विवरण
ठाडिया गांव में लोग ज्यादातर खेती के कार्यों पर ही निर्भर करते हैं इस कारण यहां की भूमि का अच्छा होना स्वाभाविक है। गर्मियों के दिनों में यहां पर काफी गर्मी पड़ती है। साथ ही आंधी लू का सिलसिला तो चलता रहता है। गांव में अधिकतर लोग तो अपनी - अपनी ट्यूबवेल के जरिये खेती के कामों में ही व्यस्त रहते हैं जबकि खदान में भी लोग काम करते हैं।
संभववाद (भूगोल)
मानव भूगोल में संभववाद (Possibilism) एक ऐसे संप्रदाय (स्कूल) के रूप में स्थापित हुआ जिसकी विचारधारा और दर्शन इस बात का समर्थन करते थे कि मनुष्य एक चिंतनशील प्राणी के रूप में, अपने प्राकृतिक पर्यावरण द्वारा उपस्थित की जाने वाली दशाओं में चुनने की स्वतंत्रता रखता है और इस प्रकार किसी क्षेत्र अथवा प्रदेश में अपने चयन के अनुसार चीजों को संभव बनाता है। यह भूगोल में नियतिवादी विचारधारा के विरुद्ध खड़ा होने वाला संप्रदाय था क्योंकि नियतिवादियों का मानना यह था कि प्रकृति द्वारा प्रस्तुत दशाएँ ही किसी क्षेत्र के मानव जीवन और संस्कृति को पूरी तरह नियंत्रित करती हैं।
इस भावना को सर्वप्रथम फ्रांसीसी भूगोलवेत्ताओं द्वारा पुरःस्थापित किया गया और विडाल डी ला ब्लाश के लेखन से इसका आरंभ हुआ। फ्रांसीसी विद्वान फेव्रे ने इसे "संभववाद" का नाम दिया। इस विचारधारा के विद्वानों का मत है कि मानव प्रकृति के तत्व को चुनने के लिए स्वतंत्र होता है। सर्वत्र संभावनाएं हैं और मनुष्य इन संभावनाओं का स्वामी है। फेव्रे का विचार है, "कहीं अनिवार्यता नहीं है, सब जगह संभावनाएं हैं। मानव उसके स्वामी के रूप में उनका निर्णायक है। संभावनाओं के उपयोग से स्थिति में जो परिवर्तन होता है, उससे मानव को, मात्र मानव को ही प्रथम स्थान प्राप्त होता है। पृथ्वी, जलवायु या विभिन्न स्थानों की नियतीवादी परिस्थितियों को वह स्थान कदापि नहीं मिला सकता। ब्लाश का मानना है कि मानव को अपने वातावरण में रहकर कार्य करना पड़ता है, इसका अर्थ यह नहीं है कि वह वातावरण का दास है। मानव एक क्रियाशील प्राणी है जिसमें वातावरण में परिवर्तन लाने की असीम क्षमता है अर्थात वह अकर्मण्य तभी होता है जब भौतिक विश्व उसे निष्प्राणित कर देता है।
बाहरी कड़ियाँ
the founder nav naischaywad is -ratjel
वायुयान वाहक पोत प्रयोक्ता देशों की सूची
वर्तमान विमान वाहक ऑपरेट (इस्‍तेमाल) करने वाले देशों की सूची यहाँ पर दिया गया है।
अमित चौधुरी
अमित चौधुरी  अंग्रेज़ी भाषा के विख्यात साहित्यकार हैं। इनके द्वारा रचित एक उपन्यास ए न्यू वर्ल्ड  के लिये उन्हें सन् 2002 में साहित्य अकादमी पुरस्कार से सम्मानित किया गया।
आरंभिक ज़िन्दगी
अमित चौधरी की परवरिश बम्बई में हुई थी। उन्होंने एलफ़िंस्टन कॉलेज, यूनिवर्सिटी कॉलेज लंदन, बैलीयोल कॉलेज, ऑक्सफ़ोर्ड में पढ़ाई की और वोल्फ़सन कॉलेज में क्रिएटिव आर्टस फ़ैलो भी रह चुका है।
चीनी साम्राज्यवाद
चीन के पिछले चार हजार वर्षों के इतिहास को देखने से स्पष्ट होता है कि चीन का साम्राज्यवाद और और उसका विस्तार पूर्वी एशिया के इतिहास की मुख्य विशेषता रही है। २०वीं शताब्दी में पुनः शक्तिसम्पन्न होने के बाद चीन का यह साम्राज्यवाद और विस्तारवाद उसके सभी पड़ोसियों के लिए चिन्ता का विषय है।
नीलाचल
नीलाचल ( = नील + अचल = नीला पर्वत) जगन्नाथ पुरी के भगवान जगन्नाथ निवासस्थान है। इसे 'नीलाद्रि' भी कहते हैं। यह एक रहस्य का विषय है कि जगन्नाथ पुरी में ऐस कोई पर्वत अस्तित्व में नहीं है।
हिन्दू धर्म में नीलाचल चार धामों में से एक है और इसका अत्यन्त धार्मिक महत्व है। श्री रामानुजाचार्य, और स्वामी विष्णुस्वामी ने १२ शताब्दी में नीलाचल की यात्रा की और यहाँ मठ स्थापित किये। श्री निम्बकाचार्य, गुरु नानक देव और अन्य आचार्य भी यहाँ पधारे थे। चैतन्य महाप्रभु ने नीलचल धाम में १८ वर्ष व्यतीत किये।
माल-सूची
किसी व्यापार या उद्योग में लगने वाले समानों एवं उनकी सूची को माल-सूची' या इन्वेण्टरी (Inventory) कहते हैं । एकाउंटिंग में इसे पूंजी (असेट) की तरह माना जाता है। उद्योग में लगने वाले सामानों की मात्रा का हर समय उचित स्तर पर बनाये रखी जानी चाहिये ताकी एक तरफ उनकी अनुपलब्धता के कारण काम न रूके और दूसरी तरफ अधिक पूंजी भी अनावश्यक सामानों के रूप में फम्सी न रहे। इसे माल नियंत्रण (इंवेन्ट्री कंट्रोल) कहते हैं।
जेमी स्मिथ (क्रिकेटर)
जेमी ल्यूक स्मिथ (जन्म 12 जुलाई 2000) एक अंग्रेजी क्रिकेटर हैं। उन्होंने 5 जुलाई 2018 को 2018 टी20 ब्लास्ट में सरे के लिए अपना ट्वेंटी-20 डेब्यू किया। उन्होंने 24 मार्च 2019 को दुबई में मैरीलेबोन क्रिकेट क्लब के खिलाफ सरे के लिए प्रथम श्रेणी क्रिकेट में पदार्पण किया। उन्होंने शतक बनाया, सरे के लिए प्रथम श्रेणी पदार्पण पर शतक बनाने वाले नौवें बल्लेबाज बन गए। सरे के लिए प्रथम श्रेणी पदार्पण पर बनाए गए सर्वोच्च स्कोर का एक नया रिकॉर्ड स्थापित करते हुए, वह पहली पारी में 127 रन पर आउट हो गए। उन्होंने 2019 रॉयल लंदन वन-डे कप में सरे के लिए 25 अप्रैल 2019 को अपनी लिस्ट ए की शुरुआत की।
प्रभु गणेशन
प्रभु गणेशन एक भारतीय अभिनेता व फिल्म निर्माता हैं। यह कई तमिल फिल्मों का निर्माण कर चुके हैं व कई में दिख भी चुके हैं।
लिएम स्वी किंग
लिएम स्वी किंग (, जन्म 28 फरवरी 1956 कुदुस में) एक भूतपूर्व इंडोनेशियाई बैडमिंटन खिलाड़ी हैं जो १९७० से मध्य-1980 के दशक तक सक्रिय रहे। उन्होंने ऑल इंग्लैंड ओपेन बैडमिंटन प्रतियोगिता 1978, 1979 और 1981 में तीन बार जीती। मॉर्टेन फ्रोस्ट (डेनमार्क), हान जिआन और लुआन जिआन (चीन) और प्रकाश पादुकोण (भारत), के समतुल्य वह अपने समय के शीर्षतम पुरुष बैडमिंटन खिलाड़ियों में एक गिने जाते थे। पुरुष एकल व युगल दोनों में ही वो अपने समय के शीर्ष पुरुष बैडमिंटन खिलाड़ी माने जाते थे। उन्हें उनके अति तीव्र गति वाले कूदकर मारे गये स्मैश शॉट के लिए भी जाना जाता था।
पेशेवर जीवन
लिएम ने नवम्बर 1972 में 15 वर्ष की उम्र में ही केंद्रीय जावा बैडमिंटन प्रतियोगिता जीत ली थी जब वो अपने पहले जकार्ता बैडमिंटन ओपेन में भाग ले रहे थे। यह उनका पहला अंतर्राष्ट्रीय खिताब था। तीन साल बाद उन्होंने मोएनादी कप, केंद्रीय जावा गवर्नर कप जीता। 1973 में उन्होंने तेगल, केंद्रीय जावा में आयोजित हुई गरुणा कप बैडमिंटन विश्व प्रतियोगिता जीती।
जब वो वरिष्ठ हाई स्कूल में थे तब शुरुवाती 1974 में उन्होंने राष्ट्रीय प्रतियोगिता जीती। उसी वर्ष उन्होंने पहली बार ऑल इंग्लैंड ओपेन बैडमिंटन प्रतियोगिता में हिस्सा लिया। 1976 और 1977 में वो उपविजेता रहे जबकि 1978, 1979 और 1981 में उन्होंने यह प्रतिष्ठित खिताब अपने नाम किया। 1980 और 1983 की विश्व प्रतियोगिताओं में वो अपने ही हमवतनों के खिलाफ़ उपविजेता रहे। 1976, 1979 और 1984 में हुए थॉमस कप मे अपनी विजेता इंडोनेशियाई टीम का वो अहम हिस्सा रहे।
उन्होंने बैडमिंटन से 1988 में सन्यास ले लिया और अब जकार्ता में एक स्वास्थ केंद्र चलाते हैं।
उपलब्धियाँ
लिएम को २००२ में बैडमिंटन हॉल ऑफ़ फेम की सूची में शामिल किया गया। इंडोनेशिया में उन्के जीवन पर एक फ़िल्म "किंग" बन चुकी है।
एक्यूट हिपैटोमायोएन्सेफलोपैथी सिंड्रोम
एक्यूट हिपैटोमायोएन्सेफलोपैथी (एचएमई) सिंड्रोम यकृत, मांसपेशियों और मस्तिष्क को प्रभावित करने वाली बहु-प्रणाली रोग को दिया गया नाम है जो अब फाइटोटॉक्सिन्स के कारण हुआ जाता है। व्यापक जांच के बाद, भारत की एक आम जड़ीबूटी कैसिया ओसीडेंटलिस के सेम को इस रोग का कारण पाया गया है। पश्चिमी उत्तर प्रदेश, उत्तराखंड, ओडिशा और हरियाणा, भारत के कई जिलों में, "रहस्यमय बीमारी" के रूप में डब किए गए एक्यूट "एन्सेफेलोपैथी" सिंड्रोम का प्रकोप, कई सालों से वार्षिक विशेषता रही है। इस क्षेत्र में हर साल कम से कम 500-700 पहले से स्वस्थ युवा बच्चे अपनी जान गंवा रहे थे। इस बीमारी ने ग्रामीण युवा बच्चों को सितंबर से दिसंबर के सर्दियों के महीनों के दौरान प्रभावित किया, जिसमें 75-80% की मौत दर थी। यह पहली बार एक प्रकार का वायरल मस्तिककोश माना जाता था। कई राष्ट्रीय जांच एजेंसियां,कई वर्षों तक इस इकाई का निदान करने में विफल रहीं।
=क्रियाविधि= बच्चों में एक्यूट गंभीर कैसिया ऑक्साइडेंटलिस विषाक्तता कई प्रणालियों को प्रभावित करती है। मस्तिष्क, यकृत और धारीदार मांसपेशियों पर जहरीले प्रभाव दिखाने के लिए कार्यात्मक और जैव रासायनिक साक्ष्य। पैथोलॉजिकल रूप से एक्यूट मांसपेशी फाइबर अपघटन के यकृत और हिस्टोपैथोलॉजी सबूत के भारी ज़ोनल नेक्रोसिस की तीव्र शुरुआत होती है। मस्तिष्क में अपरिवर्तनीय परिवर्तन हल्के होते हैं, लेकिन मस्तिष्क ओेडेमिआस गंभीर है और मृत्यु का तत्काल कारण माना जाता है।
=इलाज= अभी तक कोई विशिष्ट उपचार उपलब्ध नहीं है। उपचार मुख्य रूप से लक्षण है, गहन देखभाल प्रबंधन की आवश्यकता हो सकती है लेकिन परिणाम गंभीर रूप से गरीब और अप्रत्याशित है यदि गंभीर एचएमई की एक पूर्ण तस्वीर दिखाई दी है।
=इतिहास= बिजनौर जिले में स्थित स्थानीय बाल रोग विशेषज्ञ के नेतृत्व में जांचकर्ताओं की एक टीम ने पश्चिमी उत्तर प्रदेश के प्रभावित जिलों में से एक में इस महामारी की जांच की और राष्ट्रीय सहकर्मी-समीक्षा पत्रिकाओं में अपने निष्कर्षों को तीन पत्रों के रूप में प्रकाशित किया। वेल्लोर के क्रिश्चियन मेडिकल कॉलेज एंड हॉस्पिटल के वायरसविज्ञानी डॉ जैकब जॉन के नेतृत्व में छः सदस्यीय पैनल का गठन ओडिशा राज्य सरकार ने सितंबर 2015 से होने वाले मलकांगिरी जिले में लगभग 100 बच्चों की मौत की जांच के लिए किया था। मृत्यु होने का संदेह था जापानी एनसेफलाइटिस के कारण। अपनी अंतरिम रिपोर्ट में, पैनल ने इंगित किया कि एंथ्राक्विनोन, 'बादा चकुंडा' (कैसिया ऑक्साइडेंटलिस) संयंत्र में पाया गया विषाक्तता 5 मृत बच्चों के मूत्र नमूने में पहचाना गया था, इस प्रकार यह संकेत मिलता है कि कुछ बच्चे एन्सेफेलोपैथी से मर चुके हैं, जो कि है पौधे की खपत के कारण हुआ। चार वर्षों के अंत में, यह निष्कर्ष निकाला गया कि यह रोग एन्सेफलाइटिस नहीं था, लेकिन अब तक माना जाता है कि यकृत, मांसपेशियों और मस्तिष्क को प्रभावित करने वाली घातक बहु-प्रणाली रोग, "एक्यूट हिपैटोमायोएन्सेफलोपैथी (एचएमई) सिंड्रोम" जिसे एक फाइटोटॉक्सिन द्वारा प्रेरित किया जाता है।
कैसिया ओसीडेंटलिस जहर सिद्धांत की आलोचना
मलकांगिरी में स्थानीय जनजातियों ने तर्क दिया है कि कैसिया के बीज स्थानीय जनजातियों की खाद्य आदत का हिस्सा बहुत लंबे समय से रहे हैं और किसी ने कभी भी घातक होने की खोज नहीं की है। आदिवासी लोग पौधे के जड़, बीज और पत्ते का उपयोग कई आम बीमारियों के लिए पारंपरिक दवा के रूप में करते हैं। एक संभावित कारण यह हो सकता है कि चकुंडा के बीज का इस्तेमाल दासों को मिटाने के लिए किया जाता है जो बेईमान व्यापारियों द्वारा जनजातीय लोगों को बेचे जाते हैं।
रॉबर्ट येट्स (अंग्रेजी क्रिकेटर)
रॉबर्ट माइकल येट्स (जन्म 19 सितंबर 1999) एक अंग्रेजी क्रिकेटर हैं। उन्होंने 2019 रॉयल लंदन वन-डे कप में वारविकशायर के लिए 6 मई 2019 को अपनी लिस्ट ए की शुरुआत की। उन्होंने 2019 काउंटी चैम्पियनशिप में वार्विकशायर के लिए 14 मई 2019 को प्रथम श्रेणी में पदार्पण किया। उन्होंने अपना ट्वेंटी-20 डेब्यू 11 सितंबर 2020 को बर्मिंघम बियर्स के लिए 2020 टी20 ब्लास्ट में किया था।
अनुष्का शेट्टी
अनुष्का शेट्टी एक भारतीय अभिनेत्री हैं। इन्होंने कई तेलुगू व तमिल फिल्मे की है।
पूर्व जीवन
अनुष्का शेट्टी (जन्म 7 नवंबर, 1980) कर्नाटक, भारत की एक भारतीय अभिनेत्री, मॉडल और दक्षिण भारतीय फिल्म स्टार हैं। वह तमिल और तेलुगु फिल्मों में अपने चित्रों के लिए जानी जाती हैं। पहले इस सुपरस्टार ने योग प्रशिक्षक के रूप में काम किया था। वर्ष 2005 में, शेट्टी ने 'सुपर' के साथ तेलुगु सिनेमा में अपनी शुरुआत की
तेलुगू फिल्मों में शुरुआत 2005 - 2008
अनुष्का ने 2005 में पूरी जगन्नाथ की तेलुगू फिल्म सुपर से अपने अभिनय सफर की शुरुआत की। इस फिल्म में नागार्जुन और आएशा टाकिया भी इनके साथ काम कर रहे थे। इसी वर्ष इन्होंने दूसरी फिल्म "महा नंदी" में भी अभिनय किया। इसमें उनके साथ श्रीहरी और सुमंत थे।
सन्दर्भ
3. Anushka shetty family
अमिताभ घोष
अमिताभ घोष  (बांग्ला:অমিতাভ ঘোষ) भारत के अंग्रेजी भाषा के साहित्यकार हैं। इनके द्वारा रचित एक उपन्यास द शैडो लाइन्स  के लिये उन्हें सन् 1989 में साहित्य अकादमी पुरस्कार से सम्मानित किया गया। इन्हे 54वाँ ज्ञानपीठ पुरस्कार मिला।
एकात्मक राज्य
एकात्मक राज्य वे राज्य हैं जो एकात्मक प्रणाली का पालन करते हैं। एकात्मक प्रणाली राजनीतिक संगठन की एक प्रणाली है जिसमें संघीय राज्य के विपरीत अधिकांश या सभी शासकीय शक्ति केंद्रीकृत सरकार में रहती है। इस प्रणाली के अंतर्गत या तो सरकार का केवल एक स्तर होता है या उप-इकाइयाँ केन्द्र सरकार के अधीनस्थ होती हैं। केंद्र सरकार प्रांतीय या स्थानीय सरकारों को आदेश पारित कर सकती है। संघीय और एकात्मक प्रणाली दोनों अलग-अलग लोगों के प्रति उत्तरदायी हैं।
विश्व के अधिकांश देशों में एकात्मक शासन प्रणाली का पालन किया जाता है।
आई. ऍलन सीली
''' आई. ऍलन सीली  अंग्रेज़ी भाषा के विख्यात साहित्यकार हैं। इनके द्वारा रचित एक उपन्यास द ट्रॉटरनामा ''' के लिये उन्हें सन् 1991 में साहित्य अकादमी पुरस्कार से सम्मानित किया गया।
धनीराम 'चातृक'
धनीराम 'चातृक' (४ अक्टूबर १८७६ – १८ दिसम्बर १९५४) आधुनिक पंजाबी कविता के संस्थापक माने जाते हैं। आपकी कृतियाँ प्राचीन और अर्वाचीन पंजाबी काव्य की कड़ी हैं। आप ही सर्वप्रथम विद्वान्‌ हैं, जिन्हें साहित्यसेवा के उपलक्ष में 75वीं वर्षगाँठ पर 'अभिनंदन ग्रंथ' समर्पित करके सम्मानित किया गया।
कृतियाँ
चातृक जी की रचनाएँ ये हैं :
अंतिम रचना सन्‌ 1954 में उर्दू लिपि में प्रकाशित हुई थी। शेष सभी गुरुमुखी लिपि और पंजाबी भाषा में हैं। मुहावरेदार ठेठ पंजाबी का ही इन्होंने व्यवहार किया है। इनकी प्रारंभिक कविताओं पर तो आध्यात्मिक और पौराणिक विचारधारा की गहरी छाप थी। किंतु कालांतर में इनकी काव्यप्रतिभा यथार्थवाद की ओर उन्मुख हुई। इनके यथार्थवाद में वैज्ञानिक सूझ बूझ के स्थान पर निजी अनुभवों का प्राबल्य है। यथार्थवाद के नाम पर वे समाज का नग्न घिनौना चित्र प्रस्तुत नहीं करते, वरन्‌ नियंत्रित दृष्टिकोण रखकर शिक्षाप्रद संदेश भी देते हैं। उनकी कविताओं में सूफीवाद के दर्शन भी होते हैं, पर सैद्धांतिक विवेचन की अभिलाषा के अभाव के कारण वे स्थल गूढ़ातिगूढ़ नहीं हो पाए हैं। धार्मिक क्षेत्र में वे समन्वयवादी प्रतीत होते हैं। उनके हलके फुलके गीतों में व्यक्तिगत प्रेम की अभिव्यक्ति भी हुई हैं, किंतु उसमें लाज और शर्म की सीमाओं का बंधन विद्यमान है। स्वाधीन भारत की समस्याएँ, देश और समाज में उन्नत और अवनत पक्ष 'सूफीखाना' में भली प्रकार चित्रित हुए हैं। विषयों की बहुविधता और छंदवैविध्य (विशेषत: बैंत, दोहरा, कोरड़ा) इनकी काव्यगत विशेषताएँ हैं।
तिलोत्तमा नगरपालिका
तिलोत्तमा नगरपालिका पश्चिम नेपाल का एक कस्बा है जिसकी स्थापना 8 मई 2014 को हुई।
गौत्र
गौत्र हिंदू गोत्र या वंश है, जो गोत्र की एक वैकल्पिक वर्तनी है
गौत्र भारत में निम्नलिखित स्थानों का भी उल्लेख कर सकते हैं  :
मलाइका
मलाइका (अरबी - ملائكة)- यह एक अरबी शब्द है, एक वचन मलक (ملک) और बहुवचन मलाइका (ملائکہ) है। इन को फ़ारसी और उर्दू भाशा में फ़रिश्ते भी कहा जाता है। एकवचन फ़रिश्ता बहुवचन फ़रिश्ते। अर्थात देवदूत।
क़ुरान में मलाइका का प्रस्ताव
क़ुरान और हदीस में मलाइका का प्रस्ताव आया है। निम्न मलाइका के नाम देखे जासक्ते हैं।
आदिल जस्‍सावाला
आदिल जस्‍सावाला  अंग्रेज़ी भाषा के विख्यात साहित्यकार हैं। इनके द्वारा रचित एक कविता ट्राईंग टू से गुडबाइ  के लिये उन्हें सन् 2014 में साहित्य अकादमी पुरस्कार से सम्मानित किया गया।
उपमन्यु चटर्जी
उपमन्यु चटर्जी  अंग्रेज़ी भाषा के विख्यात साहित्यकार हैं। इनके द्वारा रचित एक उपन्यास द मैमरीज़ ऑफ़ द वेलफेयर स्टेट  के लिये उन्हें सन् 2004 में साहित्य अकादमी पुरस्कार से सम्मानित किया गया।
रीजनल सुपर-50
नागिको रीजनल सुपर-50 वेस्टइंडीज में घरेलू एक दिवसीय क्रिकेट प्रतियोगिता है। यह पहले केएफसी कप के रूप में जाना जाता था जब तक फास्ट फूड चेन 2008 में प्रायोजन से बाहर खींच लिया और 2011 तक डब्ल्यूआईसीबी कप किया। हाल के वर्षों में, यह एक ग्रुप चरण के नाकआउट चरणों द्वारा पीछा के रूप में एक सप्ताह का समय पर चलाने के लिए किया गया है बहन प्रतियोगिताओं, ऑस्ट्रेलिया में आईएनजी कप और इंग्लैंड में नेशनल लीग, जो छह महीने के कोर्स पर लीग प्रतियोगिताओं के रूप में चलाने के विपरीत। उसके बाद वे 2015-16 संस्करण के फाइनल में बारबाडोस को हराया त्रिनिदाद और टोबैगो, वर्तमान धारक हैं। 12, एक शेयर सहित - त्रिनिदाद और टोबैगो सबसे खिताब जीत लिया है।
इतिहास
वेस्ट इंडीज में पहली आधिकारिक वरिष्ठ सीमित ओवरों के खेल नोरफोक के एकादश के एक दौरे के ड्यूक और बारबाडोस की टीम के बीच 18 मार्च 1970 को खेला गया था। तीन साल बाद, बैंकों ट्रॉफी-जो दिया गया है लिस्ट ए बारबाडोस, गुयाना, जमैका और त्रिनिदाद और टोबैगो, और बारबाडोस के बीच स्थिति की व्यवस्था की गई थी नाम के एक परीक्षण के नाक आउट टूर्नामेंट में नौ रन से फाइनल में गुयाना से हराया।
फिर, फरवरी 1976, जब पहली आधिकारिक एकदिवसीय जिलेट कप टूर्नामेंट नामित चार टीमों बैंकों ट्रॉफी बना रही है, लीवार्ड द्वीप समूह और विंडवार्ड द्वीप के साथ साथ के बीच आयोजित किया गया था जब तक कोई आधिकारिक अधिक एक दिवसीय प्रतियोगिताओं थे। जिलेट कप प्रत्येक टीम एक बार एक दूसरे को खेल रहा है, और विजेताओं को अंतिम करने के लिए प्रगति के साथ, तीन टीमों के दो समूहों है। बारबाडोस और त्रिनिदाद और टोबैगो-भी टीमों जो 1975-76 कैरिब बियर कप जीता उनके समूहों साझा और केंसिंग्टन ओवल में फाइनल में बंद निभाई है, और बारबाडोस 43 रन से पहले फाइनल जीता। उन दो टीमों को भी अगले सत्र के फाइनल में टाई का सामना करना पड़ा, और एक बार फिर बारबाडोस प्रबल है।
अगले सीजन में टूर्नामेंट गेद्देस ग्रांट / हैरिसन लाइन ट्रॉफी, क्षेत्र में दो बड़ी शिपिंग कंपनियों के नाम पर, लीवार्ड द्वीप समूह के साथ और जमैका के दो समूहों से प्रगति कर दिया गया था। हालांकि, अंतिम, अनुसूचित 8 अप्रैल 1977 को एंटीगुआ मनोरंजन ग्राउंड में आयोजित होने वाले बंद बारिश किया गया था, और टीमों को पुरस्कार प्रदान किया। एक साझा ट्रॉफी दो बार अधिक टूर्नामेंट के इतिहास में हुआ है। तीन से अधिक टीमों, अगले चार सत्रों में विजेताओं बन गया से पहले जमैका फाइनल दिखावे की एक पंक्ति शुरू किया 1982-83 फाइनल के लिए क्वालीफाई करने के साथ शुरू। वे तो 1983 से 1988 तक छह लगातार फाइनल में बदल गया है, उनमें से तीन जीत सभी समय विजेताओं की सूची में बारबाडोस पारित करने के लिए।
1988-89 में टूर्नामेंट गेद्देस ग्रांट शील्ड को नाम दिया गया था, और उस के साथ, फाइनल में छपने के जमैका के रन, समाप्त हो गया था के रूप में वे प्रति विकेट खो रन रेट पर विंडवार्ड द्वीप से बाहर खटखटाया गया। विंडवार्ड द्वीप गुयाना के साथ फाइनल के लिए पर चला गया, और सेट होने के बाद 155 जीतने के लिए, वे पांच रन के लिए अपने पहले तीन विकेट गंवा दिए। सलामी बल्लेबाज डार्विन टेलेमके तो सेवानिवृत्त हो रहे हैं चोट से पहले कप्तान जूलियन चार्ल्स के साथ 43 पर डाल दिया, और गुयाना के कप्तान रोजर हार्पर से दो-दो विकेट लिए 6 से 85 विंदवार्डस भेजा है। 70 ज़रूरत है, और केवल तीन पुरुषों के साथ छोड़ दिया, टेलेमके लौटे - केवल उनके सहयोगियों के दो बाहर चलाने के लिए, और विंदवार्डस 8 के लिए 99 थे। टेलेमके में फंस गया, हालांकि, इयान एलेन के साथ 39 को जोड़ने से पहले नंबर 11 डोमिनिक लुईस 17 की जरूरत के साथ अपनी सूची में बल्लेबाजी करने में आया एक कैरियर की शुरुआत। यह आखिरी ओवर करने के लिए नीचे आया, और विंदवार्डस विजयी रन लेने के लिए, एक विकेट विक्टोरिया बनने में कामयाब रहे।
अगले टूर्नामेंट हालांकि 1990-91-उनके आठ सत्रों में चौथे, और अपने पिछले के लिए एक और आठ-भी जमैका की जीत आखिरी ओवर के लिए नीचे आया, के रूप में पास नहीं थे, लेकिन फिर हाथ में चार विकेट के साथ। फिर, 1992-93 में लीवार्ड द्वीप के युग शुरू हुआ। तीन वे जीता खिताब लगातार-वैसे पहली बार एक साथ बंद बरसात, लेकिन अगले दो जीता एकमुश्त-पहले 1995-96 में उनके तीन टीम समूह, दो टीमों ने पीटा में अंतिम स्थान पर वापस लुप्त होती हैं, जो बाद में चुनाव लड़ने के लिए कोशिश करेंगे अंतिम, लेकिन बारिश के कारण ट्रॉफी साझा करने के लिए किया था। टूर्नामेंट भी 1994-95 में दिया गया था, शैल / सैंडल ट्रॉफी हो रहा है।
1990 के दशक के अंत तक, टूर्नामेंट, एक प्रारंभिक सत्र सुविधा के रूप में स्थापित किया गया था के साथ सेमीफाइनल और फाइनल जमैका में आयोजित किया जा रहा है और प्रथम श्रेणी बुस्टा कप (अब कैरिब बियर कप) में मैच लाल पट्टी के बाद आ रहा है बाउल पूरा किया गया था। 20 वीं सदी में इन उद्घाटन सत्र के टूर्नामेंट के आखिरी में जमैका, तिथि करने के लिए अपने पांचवें और आखिरी जीत फाइनल में लीवार्ड द्वीप पिटाई के बाद जीता भी। 2000-01 देखा दो और टीमों को आमंत्रित किया है, और एक प्रथम श्रेणी टीमों के खिलाफ गैर प्रथम श्रेणी टीमों में से एक ने पहला मैच जीत - संयुक्त राज्य अमेरिका में दो विकेट से हरा बारबाडोस, लेकिन यह पिछले आने से उन्हें रोकने नहीं किया समूह। विंडवार्ड द्वीप तिथि करने के लिए जीता है, अपने दूसरे और आखिरी शीर्षक, फाइनल में लीवार्ड द्वीप पिटाई के बाद। 2001-02 सीजन के सभी चार गैर प्रथम श्रेणी टीमों को बाहर रखा देखा था, और इसके बजाय द्वीप टीमों विभाजन लीवार्ड द्वीप समूह, एंटीगुआ और बारबुडा और बाकी में विभाजित किया गया है, जबकि विंडवार्ड द्वीप एक उत्तर और दक्षिण समूह में विभाजित किया गया गया था। सभी चार टीमें अपने-अपने चार टीम समूहों के तीसरे या चौथे स्थान पर समाप्त के रूप में गुयाना खिताब जीता।
अगले सीजन में भी अधिक परिवर्तन देखा। The विंदवार्डस के लिए उत्तर और दक्षिण दृष्टिकोण खत्म कर दिया गया था, और यह बजाय सेंट विन्सेंट और ग्रेनेजियन्स और विंडवार्ड द्वीप के आराम के लिए एक और (जो पिछले समाप्त हो) के लिए एक टीम में विभाजित किया गया था, वेस्टइंडीज टीम के एक विश्वविद्यालय पेश किया गया था, और कनाडा लौट आए। त्रिनिदाद और टोबैगो की गई थी तो, सेमीफाइनल चरण में बाहर खटखटाया है जबकि बारबाडोस पर चला गया जीतने के लिए। अगले सीजन में देखा सेंट विन्सेंट फिर विंडवार्ड द्वीप के साथ प्रतिस्पर्धा है, जबकि वेस्टइंडीज के अंडर 19 टीम की जगह उन्हें वे अपने पांच टीम ग्रुप में चौथे स्थान पर है, और एक बार फिर से चार टीमों राष्ट्र, फाइनल के लिए क्वालीफाई गुयाना बारबाडोस की धड़कन के साथ।
2004-05 टूर्नामेंट एक स्वरूप है कि पिछले दो सत्रों के लिए आयोजित किया जाता है के लिए एक बदलाव देखा। टूर्नामेंट से नाम रीजनल वन-डे टूर्नामेंट एक की कमी के लिए प्रायोजक-गया था अब गुयाना और बारबाडोस के बजाय जमैका में आयोजित किया है, और पारंपरिक छह टीमों गुयाना फाइनल में पहुंचने लेकिन त्रिनिदाद और टोबैगो को गिरने के साथ प्रतिस्पर्धा की। अगले सत्र के वर्तमान, केएफसी कप के नाम में परिवर्तन देखा गया है, और गुयाना डकवर्थ लुईस नियम पर जीत के बाद अंपायरों को पाने के लिए दो रन के साथ 49 वें ओवर के बाद खेल बंद कर दिया। गयाना की टीम प्रकाश पहले की पेशकश की गई है, लेकिन वे साकार नहीं डकवर्थ-लुईस पर आगे चल रहे थे, वे बल्लेबाजी के लिए चुना है, और यह इस खेल को जीतने के लिए पर्याप्त था।
दिसंबर 2013 में, नागिको बीमा रीजनल सुपर-50 के नए शीर्षक प्रायोजक के रूप में घोषणा की गई थी। विजेता टीम को घर ले जाएगा क्लाइव लॉयड ट्रॉफी - पौराणिक वेस्टइंडीज के पूर्व कप्तान के सम्मान में नाम दिया है। बारबाडोस, संयुक्त परिसरों और कालेजों, गुयाना, जमैका, लीवार्ड द्वीप समूह, त्रिनिदाद और टोबैगो, विंडवार्ड द्वीप और आयरलैंड - 2014 घटना आठ टीमों की सुविधा होगी। टूर्नामेंट ईएसपीएन पर कैरिबियन भर में सीधा प्रसारण किया जाएगा। मेल खाता है 30 जनवरी से त्रिनिदाद और टोबैगो में 16 फरवरी तक खेला जाएगा और वहाँ दिन / रात जुड़नार होगा।
2014 में, डब्ल्यूआईसीबी के प्रथम श्रेणी के मौसम का विस्तार, पूरी तरह से प्रथम श्रेणी प्रोफेशनलिज़िंग और छह क्षेत्रीय विस्तारित सत्र के लिए 15 खिलाड़ियों को प्रत्येक ठेका बोर्डों के साथ एक खेल सूची और एक क्षेत्रीय विस्तार देने सहित क्षेत्रीय घरेलू क्रिकेट ढांचे के लिए बड़े बदलाव को मंजूरी दे दी 50 ओवर प्रतियोगिता, अनुभव प्राप्त करने के अधिक अवसरों के साथ खिलाड़ियों को प्रदान जमा रन और विकेट के लिए तो वे हिस्सेदारी क्षेत्रीय पक्ष में एक स्थान के लिए एक दावा कर सकते हैं।
वर्तमान संरचना
नागिको रीजनल सुपर-50 2013-14 की चार टीमों के दो क्षेत्र (ए और बी) के साथ एक प्रारंभिक बारह दिन प्रारंभिक दौर था। प्रत्येक क्षेत्र के भीतर टीमों को एक राउंड रोबिन प्रारूप है, जहां प्रत्येक टीम में तीन जुड़नार खेला। प्रत्येक समूह से शीर्ष दो टीमें तो सेमीफाइनल के लिए आगे बढ़े, जोन एक में नंबर एक जोन एक से नंबर एक खेल रहे हैं जोन एक से जोन बी और नंबर दो से नंबर दो खेल के साथ, और सेमीफाइनल के विजेता से दूर का सामना करना पड़ा ट्रॉफी के लिए फाइनल में। सभी मैचों में त्रिनिदाद एवं टोबैगो में खेला गया।
अंक राउंड रोबिन चरण में सम्मानित किया:
ब्रिटिश अंग्रेज़ी
ब्रिटिश अंग्रेज़ी एक व्यापक शब्दावली है जिसका इस्तेमाल यूनाइटेड किंगडम में प्रयोग में लाए जाने वाले अंग्रेज़ी भाषा के विभिन्न प्रकारों को अन्य स्थानों के प्रकारों से अलग करने में किया जाता है। ऑक्सफोर्ड इंग्लिश डिक्शनरी के अनुसार ब्रिटिश द्वीप समूह में प्रयोग में लाए जाने वाले अंग्रेज़ी के स्वरूप विशेषकर ग्रेट ब्रिटेन में इस्तेमाल होने वाले अंग्रेज़ी के प्रकार को ब्रिटिश अंग्रेज़ी कहा जाता है। ब्रिटीश साम्राज्य ने ब्रिटिश अंग्रेज़ी के लिखित स्वरूप को विश्व भर में फ़ैलाने का काम किया था। दक्षिणी अफ़्रीका, भारत, ऑस्ट्रेलिया, न्यूजीलैंड, आदि राष्ट्रमंडल राष्ट्रों में इस्तेमाल होने वाली अंग्रेज़ी लिखने में ब्रिटीश अंग्रेज़ी से ही प्रभावित है।
एस. गोपाल
''' एस. गोपाल  अंग्रेज़ी भाषा के विख्यात साहित्यकार हैं। इनके द्वारा रचित एक जीवनी जवाहर लाल नेहरू (1889–1947) ''' के लिये उन्हें सन् 1976 में साहित्य अकादमी पुरस्कार से सम्मानित किया गया।
बिहार के लोकसभा निर्वाचन क्षेत्र
बिहार के लोकसभा निर्वाचन क्षेत्र एवं उनके अंतर्गत आने वाले विधानसभा क्षेत्रों की सूची :
एस्थर डेविड
एस्थर डेविड  अंग्रेज़ी भाषा के विख्यात साहित्यकार हैं। इनके द्वारा रचित एक उपन्यास बुक ऑफ़ रैचल  के लिये उन्हें सन् 2010 में साहित्य अकादमी पुरस्कार से सम्मानित किया गया।
फॉस्फोरस ऑक्सी क्लोराईड
फॉस्फ़ोरस ऑक्सी क्लोराईड (POCl3) एक रंगहीन द्रव है जो जहरीला और जंग-क्षारी होता है। विशेष बात यह है कि ये पानी के समान बरतता है - १ डिग्री पर पिघलता और १०६ डिग्री पर भाफ बनता है, और रंगहीन है।
इसका प्रयोग अग्निशामक और प्लास्टिक उग्योग में होता आया है। आजकल यह सिलिकन के डोपिंग में इस्तेमाल होता है जो चिप-निर्माण का मुख्य चरण है।
इंदौर के लोगों की सूची
निम्नलिखित सूची में उल्लेखनीय लोग शामिल हैं जो इंदौर, भारत या आसपास के शहरों में पैदा हुए थे या रहते थे।
के. आर. श्रीनिवास आयंगर
''' के. आर. श्रीनिवास आयंगर  अंग्रेज़ी भाषा के विख्यात साहित्यकार हैं। इनके द्वारा रचित एक जीवनी ऑन द मदर ''' के लिये उन्हें सन् 1980 में साहित्य अकादमी पुरस्कार से सम्मानित किया गया।
ग्रान सबाना
ग्रान सबाना (हिन्दी अनुवाद: विशाल सवाना, स्पैनिश:La Gran Sabana), वेनेजुएला में स्थित एक महत्वपूर्ण प्राकृतिक आकर्षण है, जो कराकास से लगभग 1400 किमी की दूरी पर वेनेजुएला-ब्राजील सीमा पर बोलिवर राज्य के दक्षिण में स्थित है। उष्णकटिबंधीय नम जलवायु वाले इस प्राकृतिक क्षेत्र का औसत तापमान 28 डिग्री सेल्सियस है, लेकिन रात में यह 13 डिग्री सेल्सियस तक नीचे गिर सकता है। क्षेत्र का सबसे महत्वपूर्ण शहर है सैंटा एलेना दे युऐरेन है, जो वेनेजुएला-ब्राजील सीमा से 5 किलोमीटर की दूरी पर स्थित है और इसकी जनसंख्या लगभग 12000 है।
ग्रान सबाना, समुद्रतल से ऊपर लगभग 1000 मीटर की ऊंचाई पर एक पठार पर स्थित है और जिस पर चपटी चोटियों (टेबल-टॉप) वाले विशाल टेपुई पर्वत स्थित हैं। यह पर्वत आसपास के मैदानों से आश्चर्यजनक रूप से खड़ी चट्टानों के रूप में ऊपर की ओर बढ़ते हैं। टेपुइ पर्वतों का सबसे ऊंचा शिखर रोराइमा पर्वत है जिसकी ऊंचाई समुद्र तल से लगभग 2810 मीटर है। रोराइमा पर्वत, वेनेजुएला, ब्राजील और गुयाना के तिहरे सीमा बिंदु को चिन्हित भी करता है।
ग्रान सबाना में पेमॉन सहित कई स्थानिक समूहों बसे हुए है। ग्रान सबाना का अधिकतर भाग 12 जून 1962 को एक डिक्री द्वारा स्थापित कानाईमा राष्ट्रीय उद्यान के अंतर्गत आता है लेकिन दोनो क्षेत्र पूरी तरह से मेल नहीं खाते। 1975 में कानाईमा राष्ट्रीय उद्यान के क्षेत्र को इसके मूल क्षेत्र 10,000 वर्ग किमी से बढ़ा कर 30000 वर्ग किमी कर दिया गया जिसके फलस्वरूप यह दुनिया का छठा सबसे बड़ा राष्ट्रीय उद्यान बन गया।
इस क्षेत्र में आगंतुकों के लिए मुख्य आकर्षण एन्जिल जलप्रपात है जो दुनिया का सबसे ऊंचा जलप्रपात है, रोराइमा पर्वत, वही पहाड़ है जिसने आर्थर कॉनन डॉयल को उनके 1912 में रचित उपन्यास द लॉस्ट वर्ल्ड के लिए प्रेरित किया था।
रोमन सैनी
डॉ॰ रोमन सैनी एक भूतपूर्व भारतीय प्रशासनिक सेवा अधिकारी है जिन्होंने आगे चलकर अनएकेडेमी नामक ऑनलाइन शैक्षणिक संस्था की स्थापना की। वे मोटिवेशनल स्पीकर और गिटारिस्ट भी हैं। ,रोमन सैनी ने निःशुल्क शैक्षणिक पहल अनएकेडेमी पर ध्यान देने के लिए भारतीय प्रशासनिक सेवा से इस्तीफा दे दिया है। दैनिक भास्कर के साक्षात्कार में रोमन ने कहा की सिविल सर्विस छोड़ने का फैसला कठिन था। लेकिन हमारी ये पहल एजुकेशन की तस्वीर बदलेगी।
परिचय
रोमन राजस्थान में कोटपूतली के रायकरणपुरा गांव के मूल निवासी हैं। 2013 में उन्होंने आईएएस की परीक्षा पास की और उन्हें देशभर में 18वां रैंक मिला। रोमन की मां गृहिणी और पिता इंजीनियर हैं।
इन्होने 16 साल की उम्र में एम्स जैसे प्रतिष्ठ‍ित संस्थान में दाखिले का टेस्ट पास कर लिया। डॉक्टरी की पढ़ाई करने के बाद 22 साल की उम्र में ही पहले प्रयास में रोमन ने आईएएस का एक्जाम भी पास कर लिया। डॉ॰ रोमन सैनी अब उन स्टूडेंट्स को ऑनलाइन फ्री कोचिंग दे रहे है जो सिविल सेवा में जाने को इच्छुक हैं।
रोमन सैनी आधुनिक भारत के उन जोशीले युवाओं का नेतृत्व करते हैं जिनके लिए मुश्किलों का सामना करके विजय प्राप्त करना उनका जुनून होता है। रोमन सैनी उन लोगों का नेतृत्व करते हैं जो कर्म को भाग्य से ज्यादा अपने जीवन में तरज़ीह देते हैं।
अनएकेडेमी
आमतौर पर संघ लोक सेवा आयोग की कोचिंग लेने पर काफी खर्च होता है और हर कोई कोचिंग नहीं ले पाता है। सिविल सेवा में आने के बाद रोमन ने फैसला किया कि वो फ्री ऑनलाइन ट्रेनिंग के जरिये अन्य प्रतिभागियों की मदद करेंगे। इसके लिए उन्होंने 'अनअकादमी' की शुरुआत की। यह ऑनलाइन कोचिंग की वेबसाइट है जिसे वो अपने दोस्त गौरव मुंजाल के साथ मिलकर चलाते हैं।
रोमन के वीडियो और भाषणों को सोशल नेटवर्किंग वेबसाइट पर हर दिन सैकड़ों हिट मिल रहे हैं। इन वीडियो और भाषणों में वो प्रतिभागियों को ऐसे गुण सिखाते हैं जो उन्हें सिविल सेवा की मंजिल छूने में उपयोगी साबित हो सकती है। रोमन इस वेबसाइट के जरिये देशभर के यूपीएससी प्रतिभागियों से रुबरु होते हैं और उन्होंने ऑनलाइन ट्रेनिंग देते हैं। इस तरह के कई वीडियो रोमन ने सोशल मीडिया पर पोस्ट किए हैं। इनमें रोमन अलग अलग विषयों पर बात करते हैं और स्टूडेंट्स के सवालों के जवाब देते हैं। रोमन कभी कभार प्रतिभागियों से मिलते भी जब उन्हें वक्त मिलता है।
रोमन अनेकों प्रतियोगी छात्रों व पढ़ाई कर रहे युवाओं से कहते हैं कि अगर किसी को भी अपने जीवन से संबंधित कोई समस्या होती है या किसी परीक्षा से संबंधित कोई प्रश्न हो या कैरियर से संबंधित किसी भी तरह की कोई जिज्ञासा हो और उन्हें सहायता चाहिए तो वह उनसे बेझिझक उनके फेसबुक या ट्विटर प्रोफाइल पर संपर्क कर सकते हैं। वह सदैव ऐसे लोगों की सहायता करने के लिए तत्पर रहते हैं।
शव्वाल
शव्वाल : (अरबी : شوال) इस्लामी कैलेंडर का दस वां मास है। यह रमजान (महीने) के बाद आता है. इस मास की पहली तारीख को ईद उल-फ़ित्र मनाई जाती है। शव्वाल का मतलब है 'उठाना या ले जाना'; इसलिए नाम दिया गया क्योंकि आम तौर पर एक महिला ऊंट वर्ष के इस समय भ्रूण ले जायेगी।
समय
इस्लामी कैलेंडर एक चंद्र कैलेंडर है, और महीनों तब शुरू होते हैं जब एक नए चंद्रमा का पहला चंद्रमा देखा जाता है। चूंकि इस्लामिक चंद्र कैलेंडर वर्ष सौर वर्ष की तुलना में 10 से 11 दिन कम है, इसलिए शावाल पूरे मौसम में प्रवास करता है। सऊदी अरब के उम्म अल-कुरा कैलेंडर के आधार पर शावाल के अनुमानित आरंभ और समाप्ति तिथियां हैं:
हदीस
"रमजान (महीने) में एक अयह (साइन) होगा। फिर, शवाल में 'इसाबाह (समूहों में विभाजित) होगा। फिर, धू अल-क़ियादाह (महीने) में लड़ रहे होंगे। फिर, तीर्थयात्री धू अल-हिजजाह (महीने) में लूट लिया जाएगा। फिर, अल- मुहर्रम (महीने) में निषेध का उल्लंघन किया जाएगा। फिर, सफार (महीने) में आवाज होगी, तब जनजाति रबी 'अल-औवाल और रबी' अल-थानी के दो महीने में एक दूसरे के साथ संघर्ष करेंगे। फिर, सबसे अद्भुत बात जुमादा और राजब के महीनों के बीच होगी। फिर, एक अच्छी तरह से खिलाया गया ऊंट एक किले (महल) से हजारों (लोगों) को आश्रय देने से बेहतर होगा।"
निज़ाम-उल-मुल्क आसफजाह
मीर क़मर-उद-दीन ख़ान सिद्दिक़ी उर्फ़  निजाम-उल-मुल्क आसफजाह I (२0 अगस्त १६७१- १ जून १७४८) मुग़ल शासक औरंगजेब के बाद के हैदराबाद का प्रसिद्ध निज़ाम था, जिसने आसफ़ जाही राजवंश की नींव रखी। उसने १७२४ में हैदराबाद राज्य की स्थापना की तथा ३१ जुलाई १७२0 से लेकर १ जून १७४८ (मृत्युपर्यंत) तक शासन किया। औरंगज़ेब ने उसे चिंकिलिच ख़ान (१६९0-९१) ), फ़र्रूख़सियर ने निज़ाम-उल-मुल्क (१७१३) तथा मुहम्मद शाह ने आसफ़जाह (१७२५) आदि उपाधियाँ प्रदान की।
आरंभिक जीवन
निज़ाम उल मुल्क आसफ़जाह, ग़ाज़ी उद्दीन ख़ान सिद्दिक़ी फ़िरोज़ जंग प्रथम और उसकी पहली बीवी वज़ीरुन्निसा बेग़म की संतान के तौर पर २0 अगस्त १६७१ को आगरा में पैदा हुआ। आसफ़जाह प्रथम के बचपन का नाम मीर क़मरुद्दीन ख़ान सिद्दिक़ी था। उसका नामकरण मुग़ल बादशाह औरंगज़ेब ने किया था।
युद्ध हाथियों का उपयोग
1730 में मराठा के खिलाफ अभियान के दौरान, निजाम-उल-मुल्क के पास कम से कम 1026 युद्ध हाथी थे, जिनमें से 225 बख्तरबंद थे। इसके बावजूद भी वह बाजीराव प्रथम पेशवा के नेतृत्व में मराठों से बुरी तरह पराजित हुआ।
गुरुत्वजनित त्वरण
गुरुत्वजनित त्वरण या गुरुत्वीय त्वरण (acceleration due to gravity) निम्नलिखित तीन अर्थों में प्रयुक्त होता है-
धमनी विस्फार
धमनीस्फीति या धमनी विस्फार (Aneurism / एन्यूरिज्म) धमनी के स्थानीय उभार को कहते हैं। सामान्य स्थिति में धमनी एक सी नलिकाकार संरचना होती है। जब धमनी की भित्ति कहीं दुर्बल हो जाती है तब वहाँ खिंचाव होता है और धमनी में प्रवाहित रक्त के दाब के कारण उभार उत्पन्न हो जाता है। यही धमनीस्फीति है।
धमनीभित्ति की दुर्बलता के बहुत सामान्य कारण, जन्म से ही विकास में त्रुटि, धमनी भित्ति में चोट या सिफलिस संक्रमण हैं। शरीर की किसी भी धमनी में स्फीति हो सकती है, किंतु बहुतायत से यह महाधमनी (aorta), पादों की प्रमुख धमनियों और मस्तिष्क की धमनियों में होती हुई पाई जाती है।
धमनीस्फीति निकटवर्ती ऊतकों पर दबाव डालती है, जिससे पीड़ा होती है। कभी कभी धमनी फट भी जाती है, जिससे तीव्र रक्तस्राव होता है। धमनीस्फीति के रोगी को रोगस्थल पर पीड़ा होती है। स्फीतिस्थल के आरपार जानेवाली तंत्रिकाओं से पीड़ा फैल भी सकती है। कभी कभी शरीर के तल पर उभार दिखाई पड़ता है।
धमनीस्फीति का संतोषप्रद उपचार कुछ दिन पूर्व तक उपलब्ध नहीं था, पर अब स्फीतिग्रस्त धमनीखंड को काटकर उसके स्थान पर मृत शरीर की धमनी, या नाइलॉन या इसी प्रकार के किसी अन्य पदार्थ की उसी प्रकार की नली का खंड लगाकर इसका उपचार संभव हो गया है।
परिचय
जब यह सूजन सीने के पास स्थित मुख्य धमनी मे होती है, तो इसे 'थोरेसिक एआर्टिक एन्यूरिज्म' कहते है। यदि इसका तत्काल इलाज न किया गया, तो इसके फटने का डर रहता है। इस स्थिति मे ९० से ९९ प्रतिशत तक जान जाने की आशंका रहती है।
लक्षण
अधिकांश रूप मे इस बीमारी के कोई खास लक्षण प्रकट नही होते। मरीज केवल यही शिकायत करता है कि पेट मे फड़कन-सी हो रही है। इसका सटीक पता करने के लिए कैट स्कैन या अल्ट्रासाउंड किया जाता है।
किन्हे खतरा है?
यह रोग महिलाओ की अपेक्षा पुरुषो को अधिक होता है। ५५ वर्ष से ज्यादा उम्र वाले व्यक्तियो मे इस रोग के होने की आशंका कुछ ज्यादा ही होती है। इसी तरह जिन लोगो की धमनी मे कड़ापन हो या वे मधुमेह या उच्च रक्तचाप के शिकार हो, उनमे इस रोग की आशंका ज्यादा होती है।
उपचार
एन्यूरिज्म के उपचार मे अब तक आपरेशन का ही सहारा लिया जाता था। इस आपरेशन को काफी खतरनाक माना जाता है और इसमे पूरा पेट खोलना पड़ता था। इस कारण संक्रमण का अंदेशा बना रहता था। किंतु अब आपरेशन के बगैर भी यह रोग ठीक हो जाता है। इस अत्याधुनिक विधि को 'एंडोवैस्कुलर स्टंट ग्राफ्टिंग' कहते हैं। स्टंट एक विशेष प्रकार की धातु से निर्मित होता है। इसके ऊपर एक आवरण चढ़ा रहता है, जिसे एक विशेष 'कैथेटर' के माध्यम से धमनी के कमजोर हिस्से के अंदर डाला जाता है। परिणामस्वरूप रक्त का बहाव धमनी के कमजोर हिस्से के स्थान पर स्टंट के माध्यम से होने लगता है। इस प्रकार उस स्थान के फटने का डर समाप्त हो जाता है।
केकी एन. दारुवाला
''' केकी एन. दारुवाला  अंग्रेज़ी भाषा के विख्यात साहित्यकार हैं। इनके द्वारा रचित एक कविता–संग्रह द कीपर ऑफ़ द डेड ''' के लिये उन्हें सन् 1984 में साहित्य अकादमी पुरस्कार से सम्मानित किया गया।
विस्तारवाद
विस्तारवाद (expansionism), सरकारों या राज्यों की वह नीति है जिसमें वे आर्थिक विकास के द्वारा, मृदु शक्ति के द्वारा, या सैन्य आक्रमण के द्वारा अपना राज्यक्षेत्र (territory), शक्ति, समृद्धि या प्रभाव बढ़ाते जाते हैं। चीन, इजराइल, रूस, ईरान और संयुक्त राज्य अमेरिका आदि २१वीं शताब्दी के विस्तारवादी देश हैं। यह मत या सिद्धान्त कि राज्य को अपने अधिकार क्षेत्र और सीमाओं का निरन्तर विस्तार करते रहना चाहिए, भले ही इसमें दूसरे राज्यों या राष्ट्रों का अहित होता हो ।
तिब्बत की पाँच अंगुलियाँ
"तिब्बत की पाँच अंगुलियाँ" माओ से-तुंग द्वारा दी गई एक चीनी रणनीति है जिसमें तिब्बत को चीन के दाहिने हाथ की हथेली माना गया है जिसकी पाँच अंगुलियाँ है: लद्दाख, नेपाल, सिक्किम, भूटान, और अरुणाचल प्रदेश। इस रणनीति के अनुसार इन क्षेत्रों को "स्वाधीन करना" चीन का उत्तरदायित्व है। इस रणनीति का चीन के आधिकारिक सार्वजनिक बयानों में वर्णन नहीं है, परंतु इसके वर्तमान अस्तित्व और संभव पुनरुत्थान को लेकर चिंता व्यक्त कि गई है।
पृष्ठभूमि
साम्राज्यशाही चीन तिब्बत पर अपने दावे के विस्तार के तौर पर नेपाल, सिक्किम, और भूटान पर आधिपत्य का दावा करता था। इन दावों को तिब्बत में चीन के शाही निवासी ने १९०८ में दृढ़तापूर्वक रखा जब उन्होंने नेपाली प्राधिकरण को यह लिखा कि नेपाल और तिब्बत को "चीनी तत्त्वावधान के अंतर्गत, भाइयों के समान संयुक्त होकर आपसी हित हेतु सामंजस्य में कार्य करना चाहिए।" ब्रिटिश विरोध के सामने चीनी दावों को बल देने के लिए उन्होंने चीन, तिब्बत, नेपाल, सिक्किम, और भूटान के रूप में "पाँच रंगों के सम्मिश्रण" का सुझाव दिया। १९३९ में चीनी साम्यवादी दल के संस्थापक अध्यक्ष माओ से-तुंग ने भूटान और नेपाल को चीन का करद राज्य करार दिया था।
"चीन पर सैन्य क्षति पहुँचा कर साम्राज्यशाही देशों ने उससे उसके कई करद राज्य और उसके क्षेत्र के हिस्से जबरदस्ती ले लिए। जापान ने कोरिया, ताइवान, रयुक्यु द्वीपसमूह, पेस्काडोर्स, और पोर्ट आर्थर को हड़प लिया; इंग्लैंड ने बर्मा, भूटान, नेपाल, और हाँग काँग को ले लिया; फ़्रांस ने अनाम को जब्त कर लिया; यहाँ तक कि पुर्तगाल जैसे छोटे और तुच्छ देश ने भी हमसे मकाओ ले लिया। जिस समय वे उसके क्षेत्र का हिस्सा ले गए, साम्राज्यशाहियों ने चीन को भारी क्षतिपूर्ति देने पर विवश किया। अतः चीन के विशाल सामंती साम्राज्य पर भारी प्रहार किए गए।"
- माओ से-तुंग
मूल
१९५८ से १९६१ तक "पाँच अंगुलियों" पर चीन के दावों को पेकिंग और ल्हासा के रेडियो पर "ज़ोर-ज़ोर से और बार-बार" प्रसारित किया जाता था। जुलाई १९५९ में ल्हासा में एक सामूहिक बैठक के दौरान चीनी लेफ्टिनेंट जनरल चांग गुओहुआ ने कहा कि "भूटानी, सिक्कीमीज़ और लद्दाखी तिब्बत में एक संयुक्त परिवार है। वह हमेशा तिब्बत और महान मातृभूमि चीन के अधीन रहे है। उन्हे एक बार फिर एकीकृत करके साम्यवादी सिद्धांत पढ़ाया जाना चाहिए।"
२१वीं शताब्दी की नीति में प्रासंगिकता
यह रणनीति अब आधारिक तौर पर निष्क्रिय है और चीनी दावा अब केवल भारतीय राज्य अरुणाचल प्रदेश और भारतीय केन्द्रीय-शासित प्रदेश लद्दाख के भाग अक्साइ चीन पर है। अक्साइ चीन को चीन शिंजियांग के ख़ोतान विभाग का भाग मानता है, लेकिन इसका एक छोटा हिस्सा तिब्बत के न्गारी विभाग के प्रशासन में है। परंतु इस रणनीति के संभव पुनरुत्थान को लेकर चिंता व्यक्त की गई है। केंद्रीय तिब्बती प्रशासन के प्रधानमंत्री लोबसांग सांगेय ने इसे डोकलाम में हुए २०१७ भारत-चीन गतिरोध से जोड़ कर देखा। इसे सांगेय, अधीर रंजन चौधरी (लोक सभा में भारतीय राष्ट्रीय काँग्रेस के नेता), सेशाद्री चारी (भारतीय जनता पार्टी के विदेशी मामलों के सैल के पूर्व अध्यक्ष), और एम. एम. खजूरिया (भारत के भूतपूर्व राज्य जम्मू और कश्मीर के पुलिस महानिदेशक) द्वारा २०२० में हुए भारत-चीन के झड़पों से भी जोड़ा गया है।
टिप्पणीकार सौरव झा के अनुसार "पाँच अंगुलियों" की रणनीति के पीछे का कारण हिमालय का इतिहासिक भूगोल है जो तिब्बत और दक्षिणी क्षेत्रों के बीच द्विदिशिक दावों को अनुमति देता है। इससे हिमालय के दोनों तरफ़ की शक्तियों के बीच तनाव उत्तपन होता है जो की "अंत में सैन्य सामर्थ्य के संतुलन से शांत होता है", और यही लंबे समय से चल रहे चीन-भारतीय सीमा विवाद के पीछे का कारण है।
लिंगा
लिंगा रजनीकांत की तमिल भाषा में बनी एक फिल्म है। जिसमें वे दो किरदार निभा रहे हैं। यह 12 दिसम्बर 2014 को प्रदर्शित हो चुकी है। इस फिल्म में रजनीकांत, अनुष्का शेट्टी और सोनाक्षी सिन्हा मुख्य किरदार निभा रहे हैं। इस फिल्म के संगीत का निर्माण ए आर रहमान ने किया है।
कहानी
एक लंबी खोज के बाद, लक्ष्मी को लिंगेश्वरन् के कानूनी वारिस लिंगा (रजनीकांत) का पता चलता है। वह एक छोटा-मोटा आभूषण चुराने वाला चोर है। एक दिन, वह अपने गिरोह के साथ एक सितारा होटल में एक पन्ने का हार चुराने जाता है। इस चोरी में न चाहते हुए भी लक्ष्मी उसका साथ देती है। लिंगा हार चुरा कर व्यापारी के पास अपना हिस्सा लेने के लिए जाता है। परंतु पुलिस उस व्यापारी को पकड़ लेती है। पुलिस से बचने के लिए वह शहर छोड़ने के लिए मजबूर हो जाता है। लक्ष्मी उसे सोलैयुर गांव में चलने को कहती है।
वहाँ, लिंगा और उसके दोस्तों को यह पता चलता है कि मंदिर का शिवलिंग मरगध मणि से (पन्ने से) बना है जो बहुत महँगा होता हैं।
लिंगा और उसके मित्र मंदिर में प्रवेश करते हैं। जब वे धूमधाम से महादेव की पूजा शुरू करते है तब गांव वाले भी पूजा आरंभ कर देते हैं। उस दिन महाशिवरात्रि होती हैं - उसी दिन राजा लिंगेश्वरन् ने इस मंदिर का उद्घाटन करने के बारे में कहा था। एक स्थानीय आदमी सुब्बैय्या के साथ भारती (सोनाक्षी सिन्हा) नाम की एक गाँव की लड़की आसपास के गांवों के बारे में जानकारी जुटाने में लिंगा की सहायता करती है।
भारत की अंतरराष्ट्रीय रैंकिंग
निम्नलिखित भारत की अंतरराष्ट्रीय रैंकिंग हैं:
चमन नाहल
चमन नाहल  अंग्रेज़ी भाषा के विख्यात साहित्यकार हैं। इनके द्वारा रचित एक उपन्यास आज़ादी  के लिये उन्हें सन् 1977 में साहित्य अकादमी पुरस्कार से सम्मानित किया गया।
लिंगा
कहानी
गांव वाले लिंगा और उसके दोस्तों को लिंगेश्वरन की कहानी सुनाते हैं। लिंगेश्वरन् अपने पिता के अनुरोध पर 1939 के दौरान ब्रिटिश सरकार में कलेक्टर रहे और कैम्ब्रिज विश्वविद्यालय से सिविल इंजीनियर की पढ़ाई की, वह कोडय्युर के महाराजा थे। उन्होंने कहा कि यहाँ पानी की समस्या को देखते हुए एक बांध बनाया जाना चाहिए। उन्होंने ब्रिटीश सरकार से इस पर वार्तालाप कर बांध बनाने हेतु अनुमति मांगी। लेकिन कोच्चि के कलेक्टर ने वहाँ एक रेलवे ट्रैक बनाने की योजना बनाई थी। इस पर बहस के पश्चात लिंगेश्वरन् अपने पद से इस्तीफा दे देते है और स्वयं ही बांध बनाने का निर्णय लेते है। वह बांध बनाने के लिए राज्यपाल से अनुमति लेते है और ग्रामीण नागरिकों की मदद से बांध के निर्माण की योजना में सफल होते हैं।
भारत की अंतरराष्ट्रीय रैंकिंग
संचार
संचार में तकनीकी विकास से जुड़े निम्नलिखित रैंकिंग (स्रोत: सीआईए वर्ल्ड फैक्टबुक):
लिंगा
विकास
मार्च २०१४ में, रजनीकांत को एस रविकुमार की अगली फिल्म के लिए मुख्य किरदार के रूप में लिया गया। इसके पश्चात इरोज इंटरनेशनल ने दुनिया भर में फिल्म को वितरित करने की पुष्टि की थी।
पात्र-निर्धारण
अप्रैल २०१४ में सोनाक्षी सिन्हा को रजनीकांत के फिल्म में एक गाँव की लड़की का किरदार दिया गया। सुदीप ने फिल्म में एक महत्वपूर्ण भूमिका से इनकार कर दिया। अनुष्का शेट्टी २७ जून २०१४ को फिल्म में उसके एक भाग की शूटिंग के लिए इकाई में शामिल कर लिया गया।
चतुर्वेदी बद्रीनाथ
आपका जन्म सन 1933 में मैनपुरी में हुआ। आपके पिता श्री जंगबहादुर मिश्र( चतुर्वेदी) मैनपुरी में ज़िला अधिकारी थे। आपकी माता का नाम श्रीमती लक्ष्मी देवी था।